Það gengur illa hjá Tom Brady og félögum þessa dagana . Getty / Maddie Meyer BaltimoreRavens og KansasCityChiefs sýndu styrk sinn og tryggðu sér sæti í úrslitakeppni NFL-deildarinnar í gær en besti leikur gærdagsins á milli Saints og 49 ers var án efa einnig besti leikur tímabilsins til þessa . NewOrleansSaints og SanFrancisco 49 ers , tvö af bestu liðum deildarinnar , mættust í mögnuðu leik í Superdome í NewOrleans og úrslitin réðust á vallarmarki í blálokin eftir að félögin höfðu skorað samtals 94 stig . SanFrancisco 49 ers vann 48 - 46 og steig um leið stórt skref í að verða efst í Þjóðadeildinni þar sem þessi bæði sterku lið voru að berjast um toppsætið . Liðin skiptu fimm sinnum um forystu og buðu samtals upp á alls 981 jarda og tólf snertimörkum í þessum stórskemmtilega leik . Sparkarinn RobbieGould tryggði SanFrancisco 49 ers síðan sigurinn eftir að JimmyGaroppolo hafði fundið GeorgeKittle á lífsnauðsynlegri fjórðu tilraun . SanFrancisco 49 ers er því komið á toppinn í Þjóðadeildinni og í viðbót þá mistókst SeattleSeahawks liðinu að komast upp að hlið SanFrancisco liðsins . SeattleSeahawks tapaði nefnilega á móti Los Angeles Rams í kvöldleiknum . Los Angeles Rams liðið varð að vinna og á nú enn möguleika á sæti í úrslitakeppninni . Patrick Mahomes , besti leikmaður síðasta tímabils , hafði betur í baráttunni við Tom Brady , besta leikmann allra tíma , þegar KansasCityChiefs vann 23 - 16 sigur á NFL-meisturum New England Patriots . Með sigrinum tryggði KansasCityChiefs sér efsta sætið í Vesturriðli Ameríkudeildarinnar . New England Patriots var að tapa öðrum leiknum í röð en núna tapaði liðið á heimavelli sem hafði ekki gerst síðan í október 2017 eða í um 26 mánuði . Tom Brady og félagar byrjuðu tímabilið frábærlega en hafa nú tapað þremur af síðustu fimm leikjum sínum . Liðið fékk létt prógramm framan af og hefur ekki átt mörg svör á móti betri liðum deildarinnar . BaltimoreRavens varð fyrsta liðið í Ameríkudeildinni til að tryggja sér sæti í úrslitakeppninni með því að vinna 24 - 17 útisigur á BuffaloBills . Þetta var níundi sigurleikur Hrafnanna í röð sem er nýtt met . Lamar Jackson kastaði fyrir þremur snertimörkum og er áfram líklegastur til að vera kosinn mikilvægasti leikmaður deildarinnar .